Cucurbitales

Ti Cucurbitales ket dagiti urnos dagiti agsabsabong a mula a mairaman dagiti grupo ti rosid dagiti dicotyledon. Kaaduan a maitagikua daytoy nga urnos kadagiti tropikal a lugar, nga adda met dagiti limitado a kaadda kadagiti subtropiko ken temperado a rehion. Mangiraman ti urnos dagiti bassit a kayo ken dagiti kayo, maikuyogda pay kadagiti hierba ken dagiti agkalkalatkat. Ti maysa a nangruna pakailasinan dagiti Cucurbitales ket ti kaadda dagiti uniseksual a sabong, kaaduan ti pentasikliko, nga addaan kadagiti napuskol a natirad a petalio. Kadawyan a maaramid ti polinasion babaen dagiti insekto, ngem adda pay ti polinasion iti angin (iti Coriariaceae ken Datiscaceae).

Buklen ti urnos dagiti agarup a 2600 a sebbangan kadagiti walo a pamilia. Dagiti kadakkelan a pamilia ket ti Begoniaceae pamilia ti begonia) nga agraman kadagiti agarup a 1500 a sebbangan ken ti Cucurbitaceae (pamilia ti tabungaw) nga agraman kadagiti agarup a 900 a sebbangan. Mangiraman dagitoy dua a pamilia dagiti dua a nangruna a mula iti ekonomia. A naipangpangruna ti Cucurbitaceae (pamilia ti tabungaw) a mangiraman kadagiti makan a sebbangan, a kas ti karabasa, pumpkin (isuda a dua manipud iti Cucurbita), sandia (Citrullus vulgaris), ken pipino ken dagiti melon  (Cucumis). Maamuan dagiti Begoniaceae para kadagiti hortikultural a sebbanganda, kadagitoy ket sumurok a 130 nga agraman pay kadagiti adu a karuay

 Pannakaidasig 
Babaen ti sistema ti Cronquist, naikabil idi dagiti pamilia ti Begoniaceae, Cucurbitaceae, ken Datiscaceae iti urnos ti Violales, iti kaunegan ti subklase ti Dilleniidae, a ti Tetramelaceae ket naitipon iti Datiscaceae. Naikabil idi ti Corynocarpaceae iti urnos ti Celastrales, ken ti Anisophylleaceae iti urnos ti Rosales, isuda a dua ket adda iti subklase ti Rosidae. Naikabil idi ti Coriariaceae iti Ranunculaceae, ti subklase ti Magnoliidae. Saan a nabigbigan a kas pamilia ti Apodanthaceae, dagiti henerona ket naikeedeng iti sabalia pamilia ti parasitiko a mula, ti Rafflesiaceae. Ti agdama a  pannakaidasig ket gapu iti APG III (2009).

 Sistematika 
Mangsingasing ti moderno amolekular a pilohenetiko ti sumaganad a pannakaidasig:

 Dagiti nagibasaran 

 Adu pay a mabasbasa 



 Dagiti akinruar a silpo